**DEMONSTRÁTORI PÁLYÁZAT**

a 2025/2026-os tanévre

a Fogorvostudományi Kar hallgatói számára

**Anatómiai, Szövet-és Fejlődéstani Intézetben demonstrátori feladatok ellátására**

Pályázati feltételek:

* FOK II-V. évf. hallgatója
* Makroszkópos anatómia vagy Mikroszkópos anatómia és fejlődéstan tantárgy (régi curriculumnál: Anatómia, szövet-és fejlődéstan tantárgy) magas szintű ismereteivel rendelkezik; mindkét tantárgyból sikeres szigorlatot tett
* A tantárgy oktatása iránt elkötelezett és magatartása, hozzáállása példaértékű

A demonstrátorokkal kapcsolatos elvárások:

* Legalább heti egy alkalommal rendszeresen részt vesz az Intézet gyakorlati oktatásában (Makroszkópos anatómia vagy Mikroszkópos anatómia és fejlődéstan tantárgyból); aktívan segíti az oktató munkáját. A hiányzásainak száma nem haladhatja meg az alkalmak 25%-át.
* A hallgatók hatékony segítésének érdekében a tananyagból rendszeresen felkészül.
* Szükség esetén alkalmilag helyettesíti az oktatót. Az általa bejárásra választott gyakorlat idejében helyettesíti az esetlegesen hiányzó gyakorlatvezetőt.
* Tudomásul veszi, hogy tevékenysége ellátása során köteles a hatályos adatkezelési jogszabályok/szabályzatok szerint eljárni, a feladatai ellátása során tudomására jutott információt, adatokat, rendelkezésre álló dokumentumokat bizalmasan kezeli, azokról harmadik személy számára felvilágosítást nem adhat, illetve nem tehet hozzáférhetővé.

A demonstrátori kinevezést kapott hallgatók tapasztalt oktatók mellé kerülnek beosztásra. A megbízott oktató/témavezető a demonstrátorral rendszeresen konzultál, segíti a demonstrátort annak szakmai-tudományos fejlődésében, közvetlen szakmai útmutatást ad és ellenőrzi annak tevékenységét.

Az ösztöndíjas és az ösztöndíj nélküli demonstrátorok, amennyiben a kinevezésük a teljes tanévre szól, egyaránt 2 kreditpontot szereznek (SZMSZ 20/C. §).

A demonstrátori ösztöndíjas helyet elnyert hallgatók az Intézet által elkészített havi teljesítésigazolás alapján a Kar által meghatározott díjazásban részesülnek.

A pályázat leadásának módja és határideje:

A pályázati űrlapot az Intézet honlapjáról lehet letölteni.

Jelentkezési határidő: 2025. július 4.

A kitöltött jelentkezéseket Dr. Papp Rege Sugárka (papp.rege@semmelweis.hu) számára kérjük eljuttatni.

A beérkezett pályázatok elbírálásáról a Kar vezetője – a kari hallgatói önkormányzat bevonása mellett – legkésőbb az őszi félév szorgalmi időszakának megkezdéséig dönt,mely döntéséről egyidejűleg értesíti a hallgatóit, valamint tájékoztatja az érintett oktatási-kutatási szervezeti egységeket.